Nr.12259/24.07.2025
RAPORT DE SPECIALITATE

Subsemnata Mateșan Valeria, inspector de specialitate în cadrul Serviciului  Patrimoniu Local și Monitorizare Servicii Publice la Primăria orașului Boldești-Scăeni, analizând „Proiectul de hotărâre privind vânzarea prin licitație publică a unui teren în suprafață de 312 mp, situat pe strada Nucilor” am constatat următoarele:
- prin adresa, înregistrată la Primăria orașului sub nr. 1751/05.02.2025, domnul Constantin Nicolae Bogdan, domiciliat în oraș Boldești-Scăeni, strada Morii, nr.20, solicită cumpărarea unei suprafețe de teren situată în T 37, pentru construirea unui spațiu de birou;
- terenul în suprafață de 312 mp este proprietatea privată a orașului conform anexei la HCL nr.61/29.04.2025 pentru modificarea și completarea HCL nr. 26/23.02.2021 privind aprobarea Inventarului bunurilor care alcătuiesc domeniul privat al orașului, este situat pe strada Nucilor,  în Tarlaua 37, P 2320 și are numărul cadastral 27443;
- vânzarea terenului se face în baza Regulamentului cadru privind vânzarea bunurilor imobile aparținând domeniului privat al orașului Boldești-Scăeni aprobat prin HCL nr. 170/26.11.2019.
- prin HCL nr. 72/27.05.2025, modificată prin HCL nr. 82/26.06.2025, a fost aprobat Raportul de oportunitate privind vânzarea prin licitaţie publică a unui teren în suprafață de 312 mp, situat pe strada Nucilor,  iar executivul a fost împuternicit să achiziţioneze Raportul de evaluare pentru stabilirea preţului de piaţă al terenului, raport ce a fost întocmit de către un expert ANEVAR, selectat prin licitaţie publică.
- în urma  Raportului de Evaluare, întocmit de CI ENE CONSTANTA EXPERT CONTABIL EVALUATOR IMOBILIAR membru titular ANEVAR a rezultat valoarea de 9.030 euro, echivalent a 45.868,00 lei, la data întocmirii raportului.
- datele de identificare ale terenului se regăsesc în Anexa la Proiectul de hotărâre.
Față de cele mai sus menționate, consider că inițierea acestui Proiect de hotărâre este necesară și oportună.



Întocmit,
Mateșan Valeria
